**Szombathely Megyei Jogú Város Önkormányzata Közgyűlésének**

**….../2025. (……....) önkormányzati rendelete**

**Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet módosításáról**

[1] Szombathely Megyei Jogú Város Közgyűlése a 42/2025. (II.27.) Kgy. sz. határozatban úgy határozott, hogy a Savaria Fórum 2025. március 1. napjától kéthetente jelenjen meg. A szabályozás célja a határozatban foglalt közgyűlési szándéknak a Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendeletben történő megjelentetése.

[2] Szombathely Megyei Jogú Város Közgyűlése a nemzeti vagyonról szóló 2011. évi CXCVI. törvény 11. § (16) bekezdésében és 13. § (1) bekezdésében kapott felhatalmazás alapján, az Alaptörvény 32. cikk (1) bekezdés e) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontjában és 107. §-ában meghatározott feladatkörében eljárva a következőket rendeli el:

**1. §**

A Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 14/B. § (2) bekezdésében a „hetilapban” szövegrész helyébe a „lapban, valamint annak online portálján” szöveg lép.

**2. §**

Ez a rendelet a kihirdetését követő napon lép hatályba.

|  |  |
| --- | --- |
| **/: Dr. Nemény András :/polgármester** | **/: Dr. Károlyi Ákos :/jegyző** |